Det var Rungsted, der kom bedst fra start. Hjemmeholdet bragte sig foran 1-0 halvvejs i første periode. Men der skulle ikke gå mere end to et halvt minut før Frederikshavn fik udlignet. Fra da af stod der White Hawks på kampen. 35 sekunder inde i anden periode lå pucken atter i Rungsteds mål, signeret Mark Müller Larsen. Høgene scorede to gange mere og kunne gå til pause med en solid føring på 4-1. Tredje periode var ikke et minut gammel før White Hawks øgede føringen til 5-1. Den stilling holdt til slutfløjt. Frederikshavn White Hawks fører nu kvartfinaleserien med 2-0 over Rungsted. Der spilles bedst af syv kampe og næste kamp er i Frederikshavn på tirsdag.

Referat:
Frederikshavn White Hawks tog søndag et vigtigt skridt mod semifinaleserien, da holdet vandt 5-1 på udebane over Rungsted.